
ΤΕΥΧΟΣ ΔΕΥΤΕΡΟ 


Αρ 


. Φύλλου 2426 


ΑΠΟΦΑΣΕΙΣ 

Αριθμ. ΠΟΛ.1105 

Καθορισμός των κριτηρίων για τη διαμόρφωση 
της ψήφου του Δημοσίου στο πλαίσιο του εξω¬ 
δικαστικού μηχανισμού ρύθμισης οφειλών επι¬ 
χειρήσεων, της μεθοδολογίας και των κριτηρίων 
για τον προσδιορισμό των δόσεων αποπληρω¬ 
μής οφειλών προς το Δημόσιο με σύμβαση ανα¬ 
διάρθρωσης και ειδικότερων θεμάτων για την 
εφαρμογή των παραγράφων 1 έως 13 του άρ¬ 
θρου 15 του ν. 4469/2017. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του ν. 4469/2017 (ΦΕΚ Α' 62) «Εξωδικαστικός μη¬ 
χανισμός ρύθμισης οφειλών επιχειρήσεων και άλλες δι¬ 
ατάξεις», και ιδίως της παραγράφου 14 του άρθρου 15, 
β) του ν. 4174/2013 (ΦΕΚ Α' 170) «Φορολογικές διαδι¬ 
κασίες και άλλες διατάξεις», και του ν. 2960/2001 (Α' 265) 
«Εθνικός Τελωνειακός Κώδικας», 
γ) του ν.δ. 356/1974 (ΦΕΚ Α' 90) «Κώδικας Είσπραξης 
Δημοσίων Εσόδων», 

δ) του Κεφαλαίου Α' του πρώτου μέρους του ν. 4389/ 
2016 (Α'94) και ειδικότερα των παρ. 3 και 4 του άρθρου 
2 και του άρθρου 5, καθώς και της παρ. 2 του άρθρου 
41 αυτού, 

ε) της απόφασης 2014/335/(ΕΕ, Ευρατόμ) του Συμ¬ 
βουλίου της 26-5-2014 για το σύστημα των Ίδιων Πό¬ 
ρων [Ε 168/7.6.2014] και τον Κανονισμό 609/2014/(ΕΕ, 
Ευρατόμ) Κανονισμό του Συμβουλίου της 26ης Μάίου 
2014 για τις μεθόδους και τη διαδικασία απόδοσης των 
παραδοσιακών ίδιων πόρων [Ε 168/7.6.2014], 
στ) του π.δ. 16/1989 (ΦΕΚ Α'6) «Κανονισμός λειτουρ¬ 
γίας Δ.Ο.Υ.», 

ζ) του π.δ. 111 /2014 (ΦΕΚ ΑΊ 78) «Οργανισμός Υπουρ¬ 
γείου Οικονομικών, 

η) του π.δ. 73/2015 (ΦΕΚ Α' 116) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», 
θ) αα) του π.δ. 125/2016 (ΦΕΚ Α' 210) «Διορισμός 
Υπουργών, Αναπληρωτών Υπουργών και Υφυπουργών», 
ββ) Την αριθ. ΥΠΟΙΚ 0010218 ΕΞ 2016/14-11-2016 (ΦΕΚ 
Β' 3696) απόφαση του Πρωθυπουργού και του Υπουρ¬ 


γού Οικονομικών «Ανάθεση αρμοδιοτήτων στην Υφυ¬ 
πουργό Οικονομικών Αικατερίνη Παπανάτσιου», 

2. α) την αριθ. 1 πράξη του Υπουργικού Συμβουλίου 
της 20.1.2016, «Επιλογή και διορισμός Γενικού Γραμ¬ 
ματέα της Γενικής Γραμματείας Δημοσίων Εσόδων του 
Υπουργείου Οικονομικών» (ΦΕΚ 18 τ. Υ.Ο.Δ.Δ.), σε συν¬ 
δυασμό με τις διατάξεις του πρώτου εδαφίου της παρ. 10 
του άρθρου 41 του ν. 4389/2016, 

β) την αριθ. Δ. ΟΡΓ. Α 1036960 ΕΞ 2017/10-3-2017 (ΦΕΚ 
Β' 968 και 1238) απόφαση του Διοικητή της Ανεξάρτητης 
Αρχής Δημοσίων Εσόδων «Οργανισμός της Ανεξάρτητης 
Αρχής Δημοσίων Εσόδων (Α.Α.Δ.Ε.)», 
γ) την αριθ. Δ6Α 1015213 ΕΞ 2013/28-1 -2013 (Β' 130 
και 372) απόφαση του Υπουργού Οικονομικών και του 
Υφυπουργού Οικονομικών, όπως τροποποιήθηκε και 
ισχύει, σε συνδυασμό με τις διατάξεις της υποπαρ. α' 
της παρ. 3 του άρθρου 41 του ν. 4389/2016, 
δ) την αριθ. Δ6Α 1036682ΕΞ2014/25-2-2014 (ΦΕΚ Β' 478 
και 558) απόφαση του Γενικού Γραμματέα Δημοσίων Εσό¬ 
δων του Υπουργείου Οικονομικών, με θέμα «Μεταβίβαση 
αρμοδιοτήτων και εξουσιοδότηση υπογραφής"Με εντολή 
Γενικού Γραμματέα Δημοσίων Εσόδων" σε όργανα της 
Φορολογικής Διοίκησης», σε συνδυασμό με τις διατάξεις 
της υποπαρ. β' της παρ. 3 του άρθρου 41 του ν. 4389/2016, 
ε) την αριθ. Δ.ΟΡΓ.Α 1041643 ΕΞ 2015/26-3-2015 
(ΦΕΚ Β' 543) απόφαση του Γενικού Γραμματέα Δημοσίων 
Εσόδων του Υπουργείου Οικονομικών, με θέμα «Μετα¬ 
βίβαση αρμοδιοτήτων και εξουσιοδότηση υπογραφής 
"Με εντολή Γενικού Γραμματέα Δημοσίων Εσόδων" σε 
Προϊσταμένους Τελωνείων και σε υπαλλήλους αυτών», 
σε συνδυασμό με τις διατάξεις της υποπαρ. β' της παρ. 3 
του άρθρου 41 του ν. 4389/2016. 

3. Την από 10-7-2017 γνώμη της Α.Α.Δ.Ε. 

4. Το γεγονός ότι κατά τον υπολογισμό του συμπληρω¬ 
ματικού ΕΝΦΙΑ φυσικών προσώπων δεν συνυπολογίζε¬ 
ται η αξία των δικαιωμάτων επί γηπέδων εκτός σχεδίου 
πόλης ή οικισμού. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Άρθρο 1 

Προϋποθέσεις συναίνεσης του Δημοσίου 
σε συμφωνία αναδιάρθρωσης 
1 .Το Δημόσιο υπερψηφίζει ορισμένη πρόταση οφειλέ¬ 
τη ή αντιπρόταση πιστωτή για αναδιάρθρωση οφειλών 

Τεύχος Β'2426/14.07.2017 


κατά τις διατάξεις του ν. 4469/2017, υπό τις κάτωθι προϋ¬ 
ποθέσεις, οι οποίες πρέπει να πληρούνται σωρευτικά: 

(α)Το συνολικό ποσό που προτείνεται να αποπληρωθεί 
στο Δημόσιο ισούται με το ποσό που προκύπτει από την 
εφαρμογή των υποχρεωτικών κανόνων της παραγράφου 
2 του άρθρου 9, με όρους καθαρής παρούσας αξίας. Για 
τη διαπίστωση της τήρησης των κανόνων αυτών: 

(αα) Για την αξιολόγηση της «αξίας ρευστοποίησης» 
των περιουσιακών στοιχείων των περιπτώσεων (α) και 
(β) της παραγράφου 2 του άρθρου 9, επί της οποίας 
εφαρμόζονται οι υποχρεωτικοί κανόνες των ανωτέρω 
περιπτώσεων, το Δημόσιο ελέγχει και λαμβάνει υπόψη 
τα εξής: 

(ααα) Για τα ακίνητα: 

Έκθεση εκτιμητή ακινήτων, σύμφωνα με την περίπτω¬ 
ση (ιε) της παραγράφου 2 του άρθρου 1 του ν. 4469/2017 
και σε περίπτωση που προσκομίζονται από οφειλέτη, 
συνοφειλέτη ή πιστωτές περισσότερες εκθέσεις εκτιμη¬ 
τών, την πιο πρόσφατη. Εκτίμηση αξίας ακινήτων που 
περιλαμβάνεται σε έκθεση εμπειρογνώμονα, σύμφωνα 
με την περίπτωση (ιδ) της παραγράφου 2 του άρθρου 
1 του ν. 4469/2017, λαμβάνεται υπόψη μόνο όταν βασί¬ 
ζεται σε έκθεση εκτιμητή ακινήτων. 

Σε περίπτωση που δεν προσκομίζεται έκθεση εκτιμητή 
ακινήτων, το Δημόσιο ελέγχει και λαμβάνει υπόψη: 

ί) Τη φορολογητέα αξία για τον υπολογισμό του 
ΕΝ.Φ.Ι.Α., σύμφωνα με το ν. 4223/2013, από την τελευ¬ 
ταία συντεθείσα δήλωση ΕΝ.Φ.Ι.Α. - πράξη προσδιορι¬ 
σμού φόρου. 

Μ) Για ακίνητα για τα οποία δεν προσδιορίζεται αξία 
ΕΝ.Φ.Ι.Α., την αντικειμενική αξία αυτών, η οποία προκύ¬ 
πτει κατά τις διατάξεις του άρθρου 41Α του ν. 1249/1982 
(ΦΕΚ 43Α ) και της απόφασης του Υπουργού Οικονομι¬ 
κών 1144814/26361 /ΠΟΑ 1310/1998 (ΦΕΚ Β' 1328). Για 
τον υπολογισμό αυτής συμπληρώνεται από τον οφειλέτη 
ή τον συνοφειλέτη το έντυπο υπολογισμού αξίας «ΑΑ 
ΓΗΣ» και η ορθότητα του υπολογισμού της βεβαιώνεται 
από συμβολαιογράφο. 

(ααβ) Για τα κινητά: 

ί) που σχετίζονται με την άσκηση της επιχειρηματικής 
δραστηριότητας του οφειλέτη ή συνοφειλέτη, όπως εν¬ 
σώματα και άυλα πάγια πλην ακινήτων, αποθέματα, χρη¬ 
ματοοικονομικά περιουσιακά στοιχεία (π.χ. απαιτήσεις, 
τίτλοι, καταθέσεις, μετρητά, μετοχές), την αγοραία αξία 
όπως προκύπτει είτε από πρόσφατη έκθεση οικονομο¬ 
λόγου, μέλους του Οικονομικού Επιμελητηρίου Ελλάδος, 
προκειμένου για οφειλέτη που τηρεί διπλογραφικά βι¬ 
βλία με ετήσιο κύκλο εργασιών έως και 1.500.000 ευρώ 
ή απλογραφικά βιβλία είτε από πρόσφατη έκθεση ορκω¬ 
τού ελεγκτή, προκειμένου για οφειλέτη, που τηρεί διπλο¬ 
γραφικά βιβλία με ετήσιο κύκλο εργασιών μεγαλύτερο 
των 1.500.000 ευρώ. Ως «πρόσφατη έκθεση» θεωρείται 
αυτή που έχει συνταχθεί εντός των τελευταίων δώδεκα 
μηνών πριν από την υποβολή της αίτησης υπαγωγής 
στην εξωδικαστική διαδικασία ρύθμισης οφειλών. Σε 
περίπτωση που δεν προσκομίζεται η ως άνω έκθεση, 
το Δημόσιο λαμβάνει υπόψη την αξία που αναφέρεται 
στην αίτηση του οφειλέτη ή συνοφειλέτη και δύναται να 
ζητήσει τυχόν διαθέσιμα συνοδευτικά έγγραφα για τον 
έλεγχο της ως άνω δηλωθείσας αξίας. 


Μ) που δεν υπάγονται στην ανωτέρω υποπερίπτωση 
και αφορούν σε κινητά μεγάλης αξίας, ενός εκάστου 
άνω των 2.000 ευρώ και συνολικά εκτιμώμενα άνω των 
30.000 ευρώ, την αξία που αναφέρεται στην αίτηση του 
οφειλέτη ή συνοφειλέτη, για τον έλεγχο της οποίας το 
Δημόσιο δύναται να ζητήσει τυχόν διαθέσιμα συνοδευτι¬ 
κά έγγραφα και η οποία δεν μπορεί να υπολείπεται αυτής 
που αναγράφεται σε εν ισχύ σύμβαση ασφάλισής τους. 

ίϋ) μικρής αξίας, η αξία που αναφέρεται στην αίτηση 
του οφειλέτη ή συνοφειλέτη. 

(αβ) Ως «ικανότητα αποπληρωμής» νοείται το ποσό 
που δύναται να αποπληρώσει συνολικά ο οφειλέτης και 
οι συνοφειλέτεςπου υπέγραψαν την αίτηση από κοινού 
με τον οφειλέτη, έναντι των οφειλών τους προς όλους 
τους πιστωτές εντός χρονικού διαστήματος, που για το 
Δημόσιο ισούται με το χρόνο αποπληρωμής εκατόν εί¬ 
κοσι (120) μηνιαίων δόσεων. Η «ικανότητα αποπληρω¬ 
μής», με την έννοια του προηγούμενου εδαφίου, καθώς 
και η «μηνιαία δυνατότητα αποπληρωμής», σύμφωνα 
με το στοιχείο (α) της παραγράφου 5 του άρθρου 15, 
υπολογίζονται: 

(αβα) για νομικά πρόσωπα είτε πρόκειται για τον οφει¬ 
λέτη είτε για συνοφειλέτη που υπέγραψε την αίτηση από 
κοινού με τον οφειλέτη, ως εξής: 

Με βάση τα κέρδη προ φόρων, τόκων και αποσβέσεων 
(ΕΒΙΤΩΑ) της πιο κερδοφόρας χρήσης της τελευταίας 
τριετίας πριν την υποβολή της αίτησης του οφειλέτη, 
την υποχρέωση αποπληρωμής φόρων, την ανάγκη για 
πραγματοποίηση επενδύσεων απαραίτητων για τη συ¬ 
νέχιση λειτουργίας της επιχείρησης, καταθέσεις, καθώς 
και ελάχιστο αναγκαίο ποσό για τη συνέχιση λειτουργίας 
της επιχείρησης. 

(αββ) για φυσικά πρόσωπα που έχουν ατομική επι¬ 
χείρηση είτε πρόκειται για τον οφειλέτη είτε για συνο- 
φειλέτη που υπέγραψε την αίτηση από κοινού με τον 
οφειλέτη, ως εξής: 

Με βάση τα κέρδη προ φόρων, τόκων και αποσβέσεων 
(ΕΒΙΤΩΑ) της πιο κερδοφόρας χρήσης της τελευταίας 
τριετίας, πριν την υποβολή της αίτησης του οφειλέτη, 
έσοδα από άλλες πηγές, τις εύλογες δαπάνες διαβίω¬ 
σης, οφειλές που προέρχονται από άλλη αιτία εκτός της 
άσκησης επιχειρηματικής δραστηριότητας, καταθέσεις, 
καθώς και ελάχιστο αναγκαίο ποσό για τη συνέχιση λει¬ 
τουργίας της επιχείρησης. 

(αβγ) για φυσικά πρόσωπα, όταν πρόκειται για συνο- 
φειλέτη που υπέγραψε την αίτηση από κοινού με τον 
οφειλέτη και δεν έχει ατομική επιχείρηση, ως εξής: 

Με βάση τα έσοδα από κάθε πηγή, όπως δηλώθηκαν 
στην τελευταία φορολογική δήλωση, πριν την υποβολή 
της αίτησης του οφειλέτη, εύλογες δαπάνες διαβίωσης, 
καθώς και τυχόν καταθέσεις. 

Σε κάθε περίπτωση υπολογισμού ικανότητας αποπλη¬ 
ρωμής συνοφειλέτη λαμβάνεται υπόψη το ποσό της συ- 
νυπευθ υνότητάς του σε σχέση με το συνολικό ποσό των 
οφειλών αυτού. 

(αγ) Η καθαρή παρούσα αξία 

Για τον υπολογισμό της καθαρής παρούσας αξίας, ως 
προεξοφλητικό επιτόκιο χρησιμοποιείται το ΕυπόοΓτριμή- 
νου προσαυξημένο κατά πέντε ποσοστιαίες μονάδες (5%). 

(β) Οι δόσεις που προτείνονται για την αποπληρωμή 
του συνολικού ποσού όπως αυτό καθορίζεται στο υπό 
στοιχείο (α) της παρούσας παραγράφου δεν υπερβαί¬ 
νουν τις 120 μηνιαίες δόσεις και είναι ισόποσες. Για τον 
καθορισμό των δόσεων δεν λαμβάνονται υπόψη ποσά 
υφιστάμενων ρυθμίσεων που εντάσσονται αυτούσια στη 
σύμβαση, σύμφωνα με την παράγραφο 4 του άρθρου 
15 του ν. 4469/2017. 

(γ) Το ύψος εκάστης προτεινόμενης δόσης δεν υπο¬ 
λείπεται των πενήντα (50) ευρώ. 

(δ) Η πρώτη δόση είναι καταβλητέα έως την τελευταία 
εργάσιμη ημέρα του επόμενου μήνα από την ημερομη¬ 
νία υπογραφής της συμφωνίας και οι υπόλοιπες μέχρι 
την τελευταία εργάσιμη ημέρα καθενός από τους επό¬ 
μενους μήνες. 

2. Σε περίπτωση που τίθενται σε ψηφοφορία περισσό¬ 
τερες προτάσεις που πληρούν τις προϋποθέσεις της πα¬ 
ραγράφου 1, το Δημόσιο υπερψηφίζει μεταξύ αυτών την 
πρόταση που προβλέπει αποπληρωμή του ποσού της 
περίπτωσης (α) της παραγράφου 1 σε λιγότερες δόσεις. 

3. Το Δημόσιο δεν συναινεί σε διαγραφή απαιτήσεών 
του, με την έννοια της παραγράφου 2 του άρθρου 15 
του ν. 4469/2017, για βασική οφειλή από τελωνειακούς 
δασμούς της Ευρωπαϊκής Ένωσης οι οποίοι, ως παρα¬ 
δοσιακοί ίδιοι πόροι, αποτελούν έσοδό της και αποδί¬ 
δονται στον Ευρωπαϊκό Προϋπολογισμό, ακόμη και σε 
περίπτωση διαγραφής τους. 

4. Το Δημόσιο δεν συναινεί σε περιπτώσεις που δια¬ 
θέτει δική του μελέτη βιωσιμότητας, βάσει της οποίας 
το χρέος του οφειλέτη χαρακτηρίζεται ως μη βιώσιμο. 

Άρθρο 2 

Τυποποιημένη εφαρμογή 
υποχρεωτικών κανόνων 

Ο υπολογισμός του συνολικού ποσού που πρέπει να 
αποπληρωθεί στο Δημόσιο σύμφωνα με τους κανόνες 
υπό στοιχείο (α) της παραγράφου 1 του άρθρου 1 της πα¬ 
ρούσας και τους κανόνες της παραγράφου 2 του άρθρου 
9 του ν. 4469/2017, γίνεται με τυποποιημένο τρόπο, το 
αποτέλεσμα του οποίου θα αναρτάται στην ηλεκτρονι¬ 
κή εφαρμογή που τηρείται στην Ειδική Γραμματεία Δι¬ 
αχείρισης Ιδιωτικού Χρέους στο πλαίσιο της κατάθεσης 
αντιπροτάσεων από τους συμμετέχοντες πιστωτές. 

Άρθρο 3 

Αρρύθμιστες οφειλές με ποσό 
βασικής οφειλής έως 20.000 ευρώ 

Σε περίπτωση υπογραφής σύμβασης αναδιάρθρωσης, 
στην οποία εντάσσονται οφειλές προς το Δημόσιο που 
εμπίπτουν στις περιπτώσεις της παραγράφου 6 του άρ¬ 
θρου 15 του ν. 4469/2017, η τήρηση των υποχρεωτικών 
κανόνων των άρθρων 9 και 15 του νόμου διαπιστώνε¬ 
ται από το συντονιστή με το πρακτικό περαίωσης της 
παραγράφου 16 του άρθρου 8, υπό την επιφύλαξη του 
δικαστικού ελέγχου του άρθρου 12 του νόμου, είτε αυτε- 
παγγέλτως είτε κατόπιν υποβολής ένστασης ή άσκησης 
παρέμβασης από τρίτο πιστωτή. 

Άρθρο 4 
Συμψηφισμός 

Μετά την έναρξη ισχύος της σύμβασης αναδιάρθρω¬ 
σης, τυχόν ανταπαίτηση του οφειλέτη κατά του Δημο¬ 


σίου, συμψηφίζεται με οφειλές του βεβαιωμένες στη 
Φορολογική Διοίκηση, σύμφωνα με τα οριζόμενα στις 
διατάξεις του άρθρου 83 του Κ.Ε.Δ.Ε. και του άρθρου 
48 του Κ.Φ.Δ. και των οριζόμενων στο ν. 4254/2014 
(ΦΕΚ Α'85), όπως ισχύουν. 

Τυχόν υπόλοιπο ποσό επιστρέφεται στον οφειλέτη με 
βάση τα ισχύοντα στην Απόφαση Υπουργού Οικονο¬ 
μικών ΠΟΑ 1116/2013. Εφόσον η γενεσιουργός αιτία 
της ανωτέρω απαίτησης κατά του Δημοσίου ανάγεται 
σε χρόνο προγενέστερο της έναρξης ισχύος της σύμ¬ 
βασης αναδιάρθρωσης οφειλών, με το συμψηφισμό 
πιστώνονται, κατά σειρά προτεραιότητας, οφειλές 
εκτός σύμβασης, δόσεις υφιστάμενων ρυθμίσεων που 
εντάσσονται στο σχέδιο αναδιάρθρωσης οφειλών κατ' 
άρθ. 15 παρ. 4 του ν. 4469/2017, δόσεις της σύμβασης 
αναδιάρθρωσης και, τέλος, εφόσον έχουν εξαντληθεί οι 
λοιπές βεβαιωμένες στη Φορολογική Διοίκηση οφειλές, 
οι προβλεπόμενες στη σύμβαση προς διαγραφή οφειλές 
στη Φορολογική Διοίκηση. 

Σε διαφορετική περίπτωση, πιστώνονται κατά προ¬ 
τεραιότητα οι δόσεις της σύμβασης αναδιάρθρωσης, 
δόσεις υφιστάμενων ρυθμίσεων που εντάσσονται στο 
σχέδιο αναδιάρθρωσης οφειλών κατ' άρθ. 15 παρ. 4 του 
ν. 4469/2017 και οφειλές εκτός σύμβασης. 

Άρθρο 5 

Αποδεικτικό Ενημερότητας 
Σε περίπτωση που ζητείται αποδεικτικό ενημερότητας 
από τον οφειλέτη ή από τους συνοφειλέτες που δεσμεύ¬ 
ονται από τη σύμβαση αναδιάρθρωσης οφειλών, αυτό 
χορηγείται σύμφωνα με τα οριζόμενα στις διατάξεις του 
άρθρου 12 του Κ.Φ.Δ. και των κατ' εξουσιοδότηση αυτού 
εκδοθεισών αποφάσεων, όπως εκάστοτε ισχύουν. Για 
την εξέταση της συνδρομής των όρων και προϋποθέ¬ 
σεων χορήγησης του αποδεικτικού: α. οι βεβαιωμένες 
στη Φορολογική Διοίκηση οφειλές που έχουν ρυθμιστεί 
στο πλαίσιο της σύμβασης αναδιάρθρωσης, θεωρού¬ 
νται ως νόμιμα τακτοποιημένες με ρύθμιση τμηματικής 
καταβολής και β. δεν λαμβάνονται υπόψη τυχόν προς 
διαγραφή οφειλές, όπως αυτές προσδιορίζονται στη 
σύμβαση αναδιάρθρωσης. 

Άρθρο 6 

Αναστολή αναγκαστικών μέτρων 
Οι αναστολές των άρθρων 12,13 και 15 του ν. 4469/ 
2017 καταλαμβάνουν μόνο τις υπαγόμενες στη σύμβαση 
οφειλές. Οι αναστολές αυτές δεν ισχύουν για τις ληξιπρό¬ 
θεσμες δόσεις της σύμβασης. 

Επί κάθε είδους κατασχέσεων απαιτήσεων που έχουν 
επιβληθεί στα χέρια τρίτων, ο τρίτος υποχρεούται να 
αποδώσει στο Δημόσιο τις απαιτήσεις που έχουν γεν¬ 
νηθεί μέχρι το χρόνο έναρξης ισχύος των αναστολών 
των άρθρων 12,13 και 15 του ν. 4469/2017. Ποσά των 
οποίων η προθεσμία απόδοσης στο Δημόσιο εκπνέει 
μετά την έναρξη ισχύος των αναστολών των άρθρων 
12,13, και 15 του ν. 4469/2017 πιστώνονται στην οφειλή 
προς το Δημόσιο σύμφωνα με τα οριζόμενα στη σύμβα¬ 
ση αναδιάρθρωσης. 

Άρθρο 7 

Εξαιρούμενες οφειλές 

Δεν αποτελούν αντικείμενο σύμβασης αναδιάρθρω¬ 
σης βεβαιωμένες οφειλές οι οποίες αφορούν σε ανά¬ 
κτηση κρατικών ενισχύσεων που χορηγήθηκαν με τη 
σύσταση ειδικών αφορολόγητων αποθεματικών σύμ¬ 
φωνα με τις διατάξεις της παραγράφου 1 του άρθρου 22 
του ν. 4002/2011 ή σύμφωνα με άλλες ειδικές διατάξεις. 

Άρθρο 8 

Προαφαίρεση οφειλών προς το Δημόσιο 
Προαφαιρούμενα κατά ποσοστό ενενήντα πέντε τοις 
εκατό (95%) πρόστιμα, σύμφωνα με την υποπερίπτωση 
ββ) της περίπτωσης δ) της παραγράφου 2 του άρθρου 9 
του ν. 4469/2017 νοούνται τα πρόστιμα που επιβάλλο¬ 
νται αυτοτελώς και δεν συμβεβαιώνονται με την κύρια 
οφειλή. 

Ως προαφαιρούμενα κατά ποσοστό ογδόντα πέντε 
τοις εκατό (85%) από προσαυξήσεις και τόκους εκπρό¬ 
θεσμης καταβολής, σύμφωνα με την υποπερίπτωση 
ββ) της περίπτωσης δ) της παραγράφου 2 του άρθρου 
9 του ν. 4469/2017 νοούνται τα εξής: 

α) οι προσαυξήσεις και οι τόκοι εκπρόθεσμης καταβο¬ 
λής κατά τις διατάξεις του άρθρου 6 του ν.δ. 356/1974, 
β) οι τόκοι εκπρόθεσμης καταβολής κατά τις διατά¬ 
ξεις του άρθρου 53 του ν. 4174/2013 όπως τα ανωτέρω 
ισχύουν κατά το χρόνο υποβολής της αίτησης του άρ¬ 
θρου 4 του ν. 4469/2017, 


γ) τα πρόστιμα εκπρόθεσμης καταβολής κατά τις δια¬ 
τάξεις του άρθρου 57 του ν. 4174/2013, όπως τα ανω¬ 
τέρω πρόστιμα ισχύουν κατά το χρόνο υποβολής της 
αίτησης του άρθρου 4 του ν. 4469/2017. 

Άρθρο 9 

Αρμόδιο όργανο 

Αρμόδιος φορέας για τη συμμετοχή του Δημοσίου στη 
διαδικασία εξωδικαστικής ρύθμισης οφειλών, τη σύνα¬ 
ψη σύμβασης αναδιάρθρωσης, την παρακολούθηση 
τήρησης των όρων της, την ανατροπή αυτής, τη γνω¬ 
στοποίηση ανατροπής αυτής στους λοιπούς πιστωτές 
που δεσμεύονται από τη σύμβαση και για κάθε άλλη 
αναγκαία ενέργεια ή πράξη στα πλαίσια εφαρμογήςτου 
ν. 4469/2017, είναι η Ανεξάρτητη Αρχή Δημοσίων Εσό¬ 
δων και αρμόδιο όργανο ο Διοικητής αυτής. 

Άρθρο 10 

Έναρξη ισχύος 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

